โมโม่พาราไดซ์ ร้านชาบูน้ำดำแสนอร่อย หอมออกมานอกร้านชวนให้เข้าไปทาน โมโม่สาขานี้ตั้งอยู่ที่ชั้น7 ห้าง CTW  ค่ะ รสชาติอร่อยเลยทีเดียว เนื้อสีแดงสด นำไปลวกกับน้ำชาบูสูตรน้ำดำของที่นี่ นำมาจุ่มไข่ดิบแล้วเอาเข้าปาก คือฟินมาก มันอร่อยจริงๆ ชาบูของที่นี่มีจะเป็นบุ๊ฟเฟ่ค่ะ เลือกตามราคาได้เลย แต่ละราคาต่างกันตรงที่สั่งชนิดอาหารได้เยอะกว่า แต่ผัก เต้าหู้ สาหร่าย วุ้นเส้น เห็ด ไข่ ตักได้ไม่อั้นทุกราคาค่ะ ปกติจะทานแต่เนื้อนี่แหละค่ะ เลยสั่งราคากลางๆ ไม่พรีเมี่ยมสุด ราคารวมแวทแล้วก็ตกหัวละสี่ร้อยกว่าเกือยห้าร้อย ทานไม่อั้น อิ่มกันไปเลย น้ำก็ไม่อั้นด้วยค่ะ พนักงานบริการดี ในร้านมีหลายโซนให้เลือกนั่ง โซนวีไอพีแบบห้องเดี่ยวก็มีนะ แต่คิดเงินเพิ่ม หรือว่ามากันกี่คนขึ้นไปก็ไม่แม่ใจถึงฟรี รวมๆถือว่าโอเคเลยสำหรับชาบูร้านนี้ คุณภาพสมราคา แต่ทานบ่อยๆไม่ดี เดี๋ยวอ้วน เพราะเล่นทานไม่อั้นแบบนี้ ใครจะยั้งใจอยู่จริงมั้ย 